Cirka 15 tilhører har taget plads i retten i Hjørring for at følge sagen imod de fem tidligere bankfolk. Presseopbuddet er stort. I løbet af dagen i dag skal retten høre flere vidneudsagn fra de medarbejdere, der var ansat i bankerne , da kursmanipulationen angiveligt fandt sted. Anklagerne går på, at de to banker har købt hinandens aktier for at holde kursen kunstig høj. Derfor er de tidligere medarbejderes forklaringer interessante. TV2/Nord følger sagen løbende.

Referat:
Det er anden retsdag i sagen om omfattende kursmanipulation mellem Sparekassen Himmerland og ebh bank. I dag skal der føres flere vidner.